《展扫先茔》
宋代·袁说友

寂寞千松老，萦纡一水通。
重来惊鬓雪，遗恨满春风。
拱木人何在，伤心泪已穷。
羇怀不成寐，月落半山空。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。